LA INTEGRACIÓ A LA COMUNITAT INTERNACIONAL, tretzè document del CATN | ANC Granollers\n← ESTEM PREPARATS per construir el país de tots\nFALTEN CENT DIES PER A LA CONSULTA… →\nLA INTEGRACIÓ A LA COMUNITAT INTERNACIONAL, tretzè document del CATN\nPosted on 31 Juliol 2014\tby ANC Granollers\nEls reptes i estratègies en el procés de reconeixement i integració en la comunitat internacional d’un eventual estat català independent centren el tretzè informe del CATN. Aquest document en complementa d’altres, com els dedicats al futur polític de Catalunya, a la internacionalització de la consulta i del procés d’autodeterminació i a les vies d’integració a la UE.\nAquest nou informe recorda que “a la pràctica, la comunitat internacional no ha condemnat, de forma general, la major part de casos de secessió” i puntualitza que “només ha considerat il·legals casos en què la secessió implicava la violació d’una norma imperativa del dret internacional”. Asegura també que el procés de creació d’un nou estat, a partir de la secessió “es consolidarà o no com un fet pràctic” i que “res no està predeterminat d’antuvi”.\nConclou que el fet que la secessió “no sigui a priori ni legal ni il·legal, no implica que no sigui important la forma com es produeix, les raons que la justifiquen i el treball de creació de confiança i d’interessos compartits per tal d’assegurar que la comunitat internacional no tingui cap dubte que la nova entitat compleix els requisits i condicions propis d’un estat”.\nConcretament en el cas català, el CATN recomana que abans d’endegar un procés formal de demanda de reconeixement, seria convenient que el nou estat complís diversos requisits. En primer lloc, que estigués en condicions de mostrar que ho és, és a dir, que es compleixen els criteris i estàndards internacionals. Dit d’una altra manera, mostrar clarament que la població accepta majoritàriament la situació nova, que hi ha un territori definit i que una autoritat legítima exerceix de forma eficaç les seves competències.\nEn segon lloc, que cerqui, abans de la proclamació d’independència, possibles suports per al procés de reconeixement, amb eventuals valedors i impulsors, per tal d’assegurar-se per endavant un mínim de reconeixement, bilateral i multilateral. I en darrer lloc, que estableixi “una estratègia clara –progressiva, amb prioritzacions ben pensades, realistes i molt treballades–“ per anar aconseguint reconeixements bilaterals i multilaterals, entre altres.\nEnllaç al document complet: http://presidencia.gencat.cat/web/sites/presidencia/.content/ambits_actuacio/consells_assessors/catn/informes_publicats/inf_13_integracio_comunitat_internacional.pdf


Tavessar de Mongòlia a Xina - Fuet i Mate\nPost category:Hauries de Saber per Àsia / Mongòlia / Xina\nAquesta vegada, el que semblava que havia de ser difícil, va ser d’allò més fàcil. Travessar la forntera entre Mongòlia i la Xina, no té complicacions.\nPer travessar la frontera cap a Xina és tan senzill com anar amb tren de Ulaan Bataar a Zamiin Uud. Allí agafar un autobús que et creu-hi la frontera i després un autobús que et porti a la ciutat de Ereen o Erenhot, ja a Xina.\nVols saber què més pots visitar a Mongòlia, descobreix-ho al nostre itinerari per Mongòlia.\nEls passos a seguir són els següents, comprar a l’estació de trens de UB el passatge de tren local, fins a la ciutat fronterera. Comprar, a la mateixa estació de trens, el passatge per l’autobús que et creu-hi la frontera.\nPujar al tren i desprès a l’autobús. Per no perdre’t, seguir la gent per fer tots els tràmits. Pujar a l’autobús que està esperant que et travessa la frontera i baixar on baixa tothom, al mercat de Ereen. Però anem per parts.\nSortir de Mongòlia\nA Mongòlia només hi ha una via de tren i una ramificació curta. Aquesta via és la que enllaça el Transiberià amb Xina, és a dir, el Transmongolià. També hi ha un trosset de via fèrria que arriba fins a Darkhan.\nEls trens tenen tres classes, la tercera classe és cadira, la segona és llit amb vagó obert i la tercera és vagó tancat. El vagó tancat són quatre llits, el vagó obert, és com a Rússia i les cadires no les vam veure o si…\nEn teoria nosaltres havíem comprat la cadira però resulta que estàvem en un vagó obert de llits. Enlloc d’un llit una persona, era dos llits, tres persones. I això legalment, perquè podíem arribar a estar fins a quatre persones en el que seria un llit per un única persona. Però si tens la sort que el teu “llit” es va buidant, t’hi pots acabar estirant.\nLa llei del tren amb els seients.\nTornan al tema frontera. A l’estació de trens de Ulaan Baatar es pot comprar el passatge de tren local, fins a Zami Udd o l’internacional fins a Ereen o directament fins a Pekin.\nNosaltres explicarem la versió de Zami Udd que és la que vam fer:\nA la mateixa estació ja es pot comprar el bitllet d’autobús amb el qual travessaràs la frontera (8.000T). El tren surt de Ulaan Baatar a les 17.30 i arriba a destí a les 7.20 del pròxim dia.\nL’autobús surt a les 7.30 de davant de l’estació de tren, ja està tot preparat per poder fer l’enllaç.\nEl moment de la frontera entre Mongòlia i la Xina\nTravessar la frontera és un parell d’hores. A Mongòlia s’ha de passar les maletes i motxilles pels raigs X i s’ha de pagar una taxa de 5.000T, en cas de ser estranger.\nUna vegada travessada la frontera de Xina, l’autobús et porta fins a una zona on ja esperen un parell de busos locals que ens portaran fins al mercat de Ereen. Allí on baixa tothom, s’ha de baixar perquè ja és el centre. Aquest autobús es pot pagar amb moneda de Mongolia, 300T, o amb yuans, 1Y (1Y=365T).\nConsulta el nostre itinerari per Xina i resol tots els dubtes que tinguis.\nTot el recorregut porta des de les 17.30h d’un dia fins a les 12:00 del mig dia de l’altre.\nI ja està, ja estem a la Mongòlia de Xina, la Mongòlia interior.\nHauries de Saber per travessar la frontera entre Mongòlia i la Xina:\nA l’estació de trens de Ulaan Bataar es pot canviar diners.\nA l’estació de trens de Ulaan Bataar es pot comprar el bitllet d’autocar que necessitaràs, una vegada a Xina.\nSi us heu de quedar a domir a Ereenhot, aneu davant de l’estació de trens que hi ha llocs econòmics amb habitació privada.\nPer canviar diners a Xina, només ho podeu fer al Banc de Xina. El de Ereenhot està de camí entre el mercat i l’estació de trens.\nQuina frontera vas travessar per anar de Mongòlia a la Xina? Què t’ha semblat aquesta opció?


"...vam passar pel Parc Central i feien l’aniversari dels 150 anys del primer tren..."\nEl color i la qualitat delaten aquesta fotografia. La seva antiguitat es remunta al 1998, només 14 anys. En ella hi apareixen d’esquerra a dreta Marcel Baró, Carmen Goñi (els avis), Jordi, que deuria tenir uns tres anys i Estel, amb sis anys (els néts). “Veníem de buscar-los al GEM i vam passar pel parc Central i feien l’aniversari dels 150 anys del primer tren”, explica Goñi, qui ha cedit la imatge. “Al darrera em sembla que hi havia un dibuix del tren, com si fos un decorat, ens va fer il·lusió, va ser una cosa bonica”, diu.\nTot i ser una foto relativament actual, els seus protagonistes anaven disfressats d’època per commemorar la primera locomotora de tot l’estat. “Ens vam parar, ens vam disfressar i ens van fer la foto”, diu la propietària del retrat. Precisament la roba era un dels records que ella tenia d’altres celebracions que s’havien fet a la ciutat del primer tren.\nJo ho vaig veure de petita, deuria tenir deu anys, va ser a l’estació i vaig veure els vestits llargs, d’època, tota la gent a l’estació amb aquell barret”, recorda Carmen Goñi. Un estil que van recuperar juntament amb els néts per fer-se aquest retrat de família per celebrar una efemèride important de ciutat.


Puigdemont tria Jordi Sànchez - El triangle\nEl bloc independentista continua buscant la fórmula per combinar el reconeixement a l’expresident Carles Puigdemont i la constitució d’un Govern operatiu a Catalunya.\nLa Vanguardia publica avui el pla que podria sortir de les negociacions: la investidura de manera simbòlica la pròxima setmana -al voltant del dia 27 de febrer- de Carles Puigdemont a Brussel·les per, posteriorment, donar un “pas al costat” i designar Jordi Sànchez, número dos de la candidatura de JxCat, com a candidat a la Presidència de la Generalitat.\nCal recordar que Sànchez, expresident de l’ANC, roman a la presó de Soto del Real des del passat 16 d’octubre, juntament amb Jordi Cuixart, president d’Òmnium Cultural, i que el jutge del Tribunal Suprem que instrueix la causa de l’1-O, Pablo Llarena, ha desestimat per més d’una ocasió alliberar-lo tot i que Sànchez ha estat elegit diputat al Parlament en les passades eleccions del 21-D.\nEl magistrat segueix al·legant que hi ha risc de reiteració delictiva, de manera que, de no permetre la seva excarceració, la investidura podria veure de nou bloquejada. De fet, una de les condicions d’ERC per accedir a aquest acord és que el president ‘executiu’ a Catalunya no tingui comptes amb la justícia, supòsit que no es compliria en aquest cas.\nPrevEl raper Valtonyc anirà a la presó


Visita de Don Bosco a Barcelona: Ciutadella de Menorca. Una gran festa.\nUna festa entranyable per a tots els amics de Don Bosco\nEl dia 4 de novembre de 2012 restarà marcat en la història de Ciutadella de Menorca com un dia de gran festa, una festa entranyable per a tots els amics de Don Bosco. Una solemne celebració Eucarística a la Catedral, presidida per Mons. Salvador Jiménez, bisbe de Menorca, ha esta l’acte central de la jornada.\nEl moment de l’ofertori i el començament de la processó pels carrers de la ciutat s’han caracteritzat per l’alegria de les danses i els cants del adolescents i joves del centre juvenil salesià. En l’homilia, el senyor bisbe, ha fet un elogi de Don Bosco com a sant extraordinari de l’Església universal, agraint al Senyor el regal del seu carisma i la seva dedicació plena a la joventut.\nUna llarga processó, amb la banda municipal i una gran afluència d’amics de l’obra salesiana, ha recorregut els carrers de la ciutat acompanyant la relíquia de Don Bosco al santuari de Maria Auxiliadora. Allà, el P. Àngel Asurmendi ha adreçat unes paraules d’agraïment a tota la ciutat, representada pel senyor alcalde, i a l’Església diocesana de Menorca, representada pel seu Bisbe, per la càlida acollida de la relíquia de Don Bosco.\nUn àpat de germanor, presidit pel senyor bisbe i el pare provincial dels salesians, ha aplegat una àmplia representació del clergat diocesà i de les comunitats religioses presents a l’illa de Menorca.\nA la tarda, els membres de l’Adoració Nocturna han dirigit una llarga estona de pregària davant la relíquia de Don Bosco. Centenars d’amics del Fundador de la Família Salesiana s’han unit en una pregària d’acció de gràcies. Certament, avui ha estat un dia gran per a l’illa de Menorca. Demà al matí, la relíquia de Don Bosco viatjarà a Barcelona, on ja és esperada amb els braços i el cor oberts de bat a bat.\nRessons a la Premsa:\nmms://streamingtv01.ib3.es/Darrerinformatiu (a partir del minut 52:51)\nPublicat per Pastoral Salesians de Barcelona a 12:06


Nafi Brahim fa 20 anys que resideix a l'illa i ha fet una crida perquè altres joves com ell s'uneixin a la causa\n3 min. Palma 14/11/2020 21:08\n651x366 Nafi Brahim, el jove que va arribar a Mallorca fa 20 anys i que ara se'n torna al Sàhara a combatre Nafi Brahim, el jove que va arribar a Mallorca fa 20 anys i que ara se'n torna al Sàhara a combatre\nNafi Brahim és un jove sahrauí que va arribar a Mallorca fa 20 anys i que ara se'n torna al seu país a combatre contra l'exèrcit del Marroc, que aquest divendres va entrar al sud del Sàhara Occidental per trencar el bloqueig del Polisario a la frontera mauritana. En un vídeo publicat pel Partit Comunista a les Illes Balears, Brahim explica entre plors que ha decidit unir-se a l'exèrcit sahrauí i fa una crida perquè altres joves com ell que visquin a Espanya també ho facin.\n"Vaig venir a Espanya quan tenia 10 anys, convençut que tornaria a la meva terra en pau", afirma en el vídeo, i afegeix que ara en té 30 i "el meu poble pateix exili, barbàrie i tortura". Brahim ha demanat a la comunitat internacional i als pobles del món que donin suport al Sàhara perquè "fa 40 anys que pateix exili" i que està "sota tortures del règim marroquí".\nEl jove ha defensat la lluita armada perquè els "compatriotes sahrauís s'han vist forçats a recórrer a les armes, malgrat ser un poble pacifista". També diu que "no tenim altra opció que defensar-nos". Brahim ha negat que es vulgui sumar a la causa armada per "estima" a les armes i la guerra, i ha fet una crida a la "dignitat", la "força" i el "combat".\nEll és en Nafi Brahim, un jove saharaui de 30 anys que arribà a Mallorca en fa ja 20. La seva il·lusió era poder tornar a la seva terra en pau.\nEl règim marroquí no deixa altra sortida al poble saharaui que resistir fent ús legítim de la força.\nNo esteu sols. Visca el @Polisario_ pic.twitter.com/QLqjuiRJBm\n— PCTE Illes Balears (@pctebalears) November 14, 2020\nAquest dissabte prop de 200 persones s'han manifestat a Palma per demanar un referèndum d'autodeterminació i denunciar la passivitat de l'estat espanyol davant el conflicte al Sàhara Occidental. La protesta ha estat convocada per l'associació Amics del Poble Sahrauí de les Illes Balears.\nNafi Brahim és un antic alumne de l'Escola en Pau, una iniciativa que consisteix en l’acolliment solidari d’infants i joves procedents dels camps de refugiats sahrauís per part de famílies residents a les Balears. L'objectiu és que puguin exercir el seu dret a l’educació en unes circumstàncies i amb una qualitat adequades, i que en un futur la seva formació pugui repercutir en el benestar de les seves famílies i del seu poble.\nBrahim va assegurar en el programa d'IB3 ràdio De tot color que "és impossible" que un sahrauí no estigui polititzat. "Sempre tens un bocí que trobes a faltar", va afirmar en la conversa, i va afegir que el govern espanyol és el responsable "directe" del fet que el seu poble estigui patint "violació de drets fonamental". També va apuntar que només la gent, sigui de Mallorca, de Catalunya o de Madrid, dona suport als sahrauís.\nEls sahrauís de Mallorca protesten contra l'ofensiva del Marroc al Sàhara Occidental\nL'exèrcit marroquí entra al sud del Sàhara Occidental per trencar el bloqueig del Polisario a la frontera mauritana


Torres de Segre i Aitona rebran subvencions del Feder per projectes locals - Actualitat - Altanto!! Revista\nSoses Torres de Segre Massalcoreig delictes Alcarràs handbol agricultura, fruticultura, ramaderia Seròs empreses Mossos d'Esquadra festes i celebracions mobilitzacions ciutadanes centres educatius Catalunya Partits polítics Unió Pagesos DAAM Aitona futbol Generalitat Lleida ajuntaments Festa Major sindicat agrari crisi econòmica\nTorres de Segre i Aitona rebran subvencions del Feder per projectes locals\nEl Departament de Governació i Relacions Institucionals ha resolt la segona convocatòria dels eixos 2 i 4 del Programa dels Fons europeus per al desenvolupament regional, Feder, per al període 2007-2013, destinada a actuacions que fomentin la rehabilitació de zones industrials i terrenys contaminats, la prevenció de riscos mediambientals i el desenvolupament local i urbà. A la demarcació de Lleida, els municipis de Torres de Segre i Aitona rebran subvencions de 112.532,86€ i de 150.851,86€, respectivament. A Aitona serviran per la promoció de la fruita dolça al Baix Segre i a Torres per l'inici del progrés del Molí.\nLa subvenció total atorgada als ens locals i comarcals de la demarcació de Lleida ha estat de 4.173.910€ per a 21 projectes d'actuació.\nLes quantitats assignades als ens locals corresponen al 50% del total de despesa subvencionable, és a dir, el cost total dels projectes d'Aitona i Torres de Segre és de 301.703,72€ i de 225.065,72€ respectivament. El pressupost total de les actuacions subvencionades, doncs, supera els 8,3 milions d'euros. En total s'han destinat 2.988.632,68 euros a la plana de Lleida i 1.185.276,84 euros a l'Alt Pirineu i Aran.\nMés notícies sobre " Aitona , ajudes i subvencions , Generalitat , Torres de Segre "


Webinar: Allibera’t del tabac i comença a guanyar! | Sophia Blasco: Coaching personal\nPàgina d'inici › Tallers virtuals › Webinar: Allibera’t del tabac i comença a guanyar!\nWebinar: Allibera’t del tabac i comença a guanyar!\nPosted on 06/02/2018 by Sophia Blasco\nSmoke, de Andrew Magill\nDóna’t una oportunitat!\nAlliberar-te del tabac i començar a guanyar és més fàcil del que t’imagines!\nFumar és el major risc evitable de salut a la UE, causa unes 700.000 morts prematures a l’any, el 50% de les persones fumadores moren prematurament, malbaratant una mitjana de 14 anys de vida.\nA la UE, un 28% de les persones majors de 15 anys pateixen addició al tabac.\nAllibera’t del tabac i comença a guanyar:\nAls 20 minuts, la pressió arterial, la freqüència cardíaca i la temperatura de mans i peus se’t normalitzen.\nA les 8 hores, els nivells de monòxid de carboni i d’oxigen a la sang milloren.\nA les 24 hores, redueixes el risc de patir un atac de cor i deixes de fer olor de burilla.\nA les 48 hores, et milloren el gust i l’olfacte.\nA les 72 hores, els bronquis se’t relaxen i respires millor.\nA partir dels 15 dies, t’és més fàcil caminar i et millora la circulació de la sang.\nAl webinar Allibera’t del tabac i comença a guanyar! presentaré el programa Allibera’t del tabac!, un programa dissenyat per ajudar-te a deixar de fumar definitivament, sense patir ansietat ni engreixar-te. Un programa innovador que et sorprendrà, no té res a veure amb cap dels programes per deixar de fumar que has conegut. N’estic segura.\nPer aconseguir deixar de fumar definitivament, participa-hi!\nDissabte, 17 de febrer de 2018, de 12.00 PM a 13.00 PM (hora de Barcelona)\nPer participar-hi necessites un ordinador amb càmera, micròfon i auricular, o la tauleta o el telèfon intel·ligent amb accés a Internet. Utilitzarem l’aplicació HangOuts de Google per al webinar, necessitaràs iniciar sessió a Google. Si encara no hi tens compte, obre-te’l, és gratuït.\n‹ El meu secret de salut és la dieta intuïtiva\nOli d’oliva i llimona, un bàlsam per a la teva pell ›


Nord-est Llibertari: Centenars de persones participen en la trobada reivindicativa contra el macro-càmping de Garriguella\nSalvem Garriguella considera que el projecte respon a un model econòmic i turístic caduc que no vol que s’estengui per l’interior de la comarca ni per un municipi especialment vinculat amb el paisatge, la vinya i l’olivera.\nCentenars de persones han participat aquest matí en la caminada reivindicativa a Garriguella (Albera, Alt Empordà, comtat de Peralada) en contra del macro-càmping per a 2000 persones. La plataforma Salvem Garriguerlla i IADEM-Salvem l'Empordà han organitzat la marxa per explicar in-situ el projecte.\nLa plataforma Salvem Garriguella considera que el projecte respon a un model econòmic i turístic caduc que no vol que s’estengui per l’interior de la comarca ni per un municipi especialment vinculat amb el paisatge, la vinya i l’olivera. La plataforma ha elaborat un manifest que ja circula on es recullen signatures i adhesions en contra del projecte.\nGARRIGUELLA i l’IAEDEN-Salvem l’Empordà considerem que és un projecte que perjudica al municipi i a la comarca per les següents raons:


Aconsegueixen transformar l’aigua en un metall daurat i brillant\nUna gota d'aigua metàl·lica | Philip E. Mason\nEls electrons del sodi i el potassi aconsegueixen una cosa semblant al gran secret dels alquimistes\nSembla cosa de llegendes d’alquimistes medievals, però si bé no s’ha aconseguit convertir l’aigua en or, un equip de científics ha aconseguit que es converteixi en un material brillant i amb un color metàl·lic daurat. El secret ha estat formar una petita capa d’aigua al voltant de metalls alcalins que comparteixen electrons. De fet, aquest estat metàl·lic de l’aigua ha durat només uns quants segons, però l’important és que no han fet falta les pressions altes que normalment es necessiten per convertir materials no metàl·lics en metalls conductors de l’electricitat. Aquest avenç, molt més important del que pugui semblar d’entrada, ha estat publicat a la revista ‘Nature’.\nLa teoria afirma que, amb prou pressió, la majoria de materials es poden convertir en metàl·lics, ja que els seus àtoms o molècules s’apropen tant que comencen a compartir electrons de la darrera capa de valència i, per tant, condueixen l’electricitat. De fet, el que sabem de planetes com Urà o Neptú indica que, al seu centre, hi podria haver aigua metàl·lica, i també que l’hidrogen metàl·lic podria ser un superconductor sense cap resistència. Ara bé, convertir l’aigua en un metall demanaria una pressió d’uns 15 milions d’atmosferes, fora de l’abast de cap laboratori… o això es pensava fins ara. Els investigadors van pensar que, si s’enduia electrons de metalls alcalins, es podia aconseguir el mateix sense necessitat de pressió.\nEl problema és que els metalls alcalins tendeixen a reaccionar de manera explosiva quan se’ls barreja amb aigua. Així doncs, es va preparar l’experiment de manera que la reacció fos prou lenta com per no provocar una explosió: es va omplir una xeringa de sodi i potassi, una barreja líquida a temperatura ambient, i es va posar en una cambra al buit. Després es va fer servir la xeringa per formar gotes de la barreja dels dos metalls i se les va exposar a petites quantitats de vapor d’aigua. L’aigua es va condensar a cada gota, formant una capa d’una desena part d’un micròmetre de gruix, i els electrons dels metalls es van escampar per l’aigua fent que, al cap de res, s’hagués tornat daurada. Les observacions d’aquests reflexos daurats, a més, corresponien amb els esperats en l’aigua metàl·lica.


Full Tàrraco Open Water - Reial Club Nàutic de Tarragona\nFruit de l’acord amb el Club Natació Tàrraco informem que per l’última setmana del mes de juliol tenim preparades 3 activitats extraordinàries de natació, a les quals esperem trobar-vos-hi a tots i a totes!\nEntrenament a Roda de Berà + Sopar i Monòlegs al Xiri de Roda\nA les 18.30h ens trobarem davant del Xiri de Roda per iniciar l’entrenament.\nEn acabar, soparem i gaudirem dels monòlegs al Xiri de Roda\n(El sopar serà de tapeo)\nEntrenament especial al Parc Subaquàtic de la Societat d’Exploracions Submarines de Tarragona, situat al Dic de Llevant del Port (just abans d’arribar al Far de la Banya). Ens trobarem a les 18.00h a la barrera d’entrada del Far de la Banya amb les persones inscrites, per accedir amb el mínim de cotxes possibles.\nL’activitat té un cost de:\n10€ nedadors i nedadores amb llicència de la FCN\n15€ nedadors i nedadores sense llicència\n*El pagament es farà en efectiu, el mateix dia de l’activitat\nL’accés al moll és complicat, necessitem tramitar un permís i per això és molt important la inscripció prèvia.\nEntrenament especial al Pantà de Siurana: diferents distàncies per tots els nivells en un entorn idíl·lic! Ens trobarem a les 10.00h a l’aparcament del Pantà de Siurana.\nDesprés de l’entrenament, dinarem plegats al Restaurant Can Pep.\n(Menú Paella 23€, Menú Brasa 25€)\nÉs important que ompliu tot el formulari, indicant a quines activitats participareu, ABANS DEL DIUMENGE 25 DE JULIOL.


Vols barats de Màlaga a Harare a Iberia\nVols barats Màlaga-Harare\nVols barats de Màlaga a Harare (HRE) de Màlaga a Harare Màlaga-Harare, Zimbabwe\nConsulta l’oferta de vols de Màlaga a Harare i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Màlaga a Harare.\nEls preus mostrats corresponen a cerques de vols a de Màlaga a Harare fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


L'Audiència de Tarragona jutja tres veïns de Tortosa acusats de vendre heroïna i cocaïna en una casa del nucli antic ~ EbreDigital.cat\nLa secció segona de l’Audiència Provincial de Tarragona jutja aquest dimarts tres veïns de Tortosa acusats d’un delicte contra la salut pública en la seva modalitat de substàncies que causen greu dany a la salut. Segons el fiscal, els acusats es dedicaven a la venda de cocaïna i heroïna en el domicili d’un d’ells, ubicat al nucli antic de la capital del Baix Ebre. En l’entrada i registre d’aquest habitatge, es van trobar set paperines d’heroïna, així com diners procedents de la venda d’estupefaents. El fiscal demana 4 anys de presó per a cadascun d’ells.\nEl 17 de març de 2016, els Mossos d’Esquadra i la Policia local de Tortosa, en un operatiu conjunt, van detenir en un domicili del nucli antic dues dones de 27 i 50 anys i un home de 20 anys, tots tres de nacionalitat espanyola i veïns de Tortosa, com a presumptes autors d’un delicte contra la salut pública.\nLes investigacions van iniciar-se arran de diverses informacions rebudes que apuntaven que en un domicili es produïa un constant anar i venir de persones, les quals després de contactar amb els habitants de l’immoble, marxaven ràpidament del lloc. Després d’establir un operatiu de vigilància dels accessos al domicili, els agents van poder contrastar la informació rebuda. També es va realitzar l’escorcoll de diverses persones després de la seva visita al domicili, i se’ls va trobar droga al damunt.\nLa investigació va finalitzar amb l’entrada policial al domicili on es van comissar les 7 paperines d’heroïna preparades per la seva venda, així com 450 euros en efectiu i diversos telèfons mòbils i tauletes tàctils presumptament producte d’aquesta activitat delictiva.\nEls detinguts, que aquest dimarts es jutjaran, tenen tots tres antecedents pel mateix tipus de delicte.


Parlem amb la companyia Obskené. 'Els ocells ho fan, i les balenes i les puces també'\nParlem amb la companyia Obskené. ‘Els ocells ho fan, i les balenes i les puces també’\nA Ona Cultural rebem la visita de la companyia Obskené, que està representant ‘Els ocells ho fan, i les balenes i les puces també’ al Teatre Tantarantana, inspirada en el llibre ‘La vida amorosa dels animals’ (editorial Takatuka) de la pedagoga Katharina von der Gathen i la il·lustradora Anke Kuhl, l’espectacle ens mostra com, dins el món animal, en qüestió de relacions i criança existeixen tantes variacions com puguem imaginar.\nHem entrevistat Judith Pujol, directora i coautora (amb Eva Redondo), i Laura Abril, intèrpret i creadora de la música i l’espai sonor (juntament amb Sarah Anglada – també coreògrafa-, Queralt Casasayas i Nunu Santaló). Per cert, Víctor Peralta s’encarrega de l’escenografia, les llums i el vestuari, Clara Camprubí dels audiovisuals… I en algunes funcions, compten amb la Sandra Bracke, intèrpret de llengua de signes! No us perdeu aquest espectacle màgic. Tots els dissabtes i diumenges a les 12:00 al Teatre Tantarantana, fins el 16 de maig, i el dia 8,doble funció a les 12:00 i les 17:30.


Estrella de Levante llança la seva nova web corporativa | Damm Corp\nEstrella de Levante llança la seva nova web corporativa\nLa nova web presenta un disseny renovat i ofereix tota la informació sobre la cervesera i els seus productes\nEn el marc de la transformació digital de la companyia, Estrella de Levante ha actualitzat la seva pàgina web corporativa, apostant per un disseny renovat i mes actual. L’objectiu d’aquest nou espai és que clients, consumidors finals i públic especialitzat puguin aprofundir en tot allò relacionat amb la cervesera:\n- La secció “Cervesers des de 1963” ofereix un recorregut per la seva història i principals fites al llarg de cinc dècades.\n- A “Les Nostres Cerveses” es pot consultar el portafolis de productes, en què destaca la nota de tast de cadascun.\n- La secció “Actualitat” ofereix les últimes notícies i fites destacades de la companyia, fent especial èmfasi en el seu compromís amb la sostenibilitat i el medi ambient. Aquest apartat incorpora un buscador de notícies i un selector per categoria per tal de facilitar l’experiència d’usuari.\n- Un cop es reprenguin les visites a la fàbrica d’Estrella de Levante, es podran seguir realitzant les reserves a l’apartat de “Visites a fàbrica”, en un procés més senzill i àgil per l’usuari.\nLa web s’articula al voltant d’una nova estructura que facilita la navegació tant des de l’ordinador com des de dispositius mòbils i incorpora millores en l’experiència d’usuari, garantint la seguretat en la navegació. Aquells que visitin la pàgina, a més, podran registrar-se per rebre comunicacions i promocions que posi en marxa la companyia.


Feminismes - Alternativa Unitària\nLluitem contra el patriarcat també des de les institucions.\nVivim en una societat heteropatriarcal basada en l’explotació de les dones a través de la divisió sexual del treball i que perpètua l’opressió d’aquestes amb les institucions socials i polítiques amb què se sustenta: família, matrimoni, església, escola i estat.\nLes conseqüències d’aquest fet són entre d’altres; la violència de gènere, l’atac constant al dret a decidir sobre el propi cos, la invisibilització de les tasques de cura que produeixen benestar i riquesa entre d’altres.\nAixí doncs, cal treballar plegades i comprometre's a incorporar la perspectiva de gènere en totes les polítiques i accions de l’ajuntament de Sant Esteve, amb l'objectiu general d'eliminar les desigualtats i promoure la igualtat de dones i homes, a tots els nivells i en totes les seves fases de planificació, execució i avaluació.\nCal garantir, fent ús de la capacitat normativa de l’ajuntament, la màxima participació i pluralitat política, i es treballarà l’elaboració una ordenança per a la igualtat entre homes i dones, destinada a generar canvis a la realitat del municipi i a regular a nivell administratiu les seves actuacions. Dita ordenança haurà d’incloure compromisos i mesures per a:\nGarantir la representació paritària en la composició dels òrgans de representació i participació.\nEmprar un ús no sexista del llenguatge a les normatives, comunicacions i documentació que produeixi l’ajuntament directament o indirecta.\nVetllar per la igualtat laboral i la conciliació de la vida personal, familiar i laboral de la plantilla municipal i de les empreses subministradores de serveis.\nRecollir dades i estadístiques sobre la participació democràtica de dones i homes i institucionalitzar amb perspectiva de gènere els processos participatius que endegui.\nConsignar i especificar anualment als pressupostos els recursos econòmics destinats a les funcions i mesures per a la promoció de la igualtat de gènere.\nPromoure la igualtat en la contractació pública, fixant instruccions per a la incorporació de criteris d'igualtat en els plecs de condicions, clàusules administratives i prescripcions tècniques de contractació, garantint que la persona jurídica adjudicatària resti obligada a assegurar la promoció de la igualtat laboral i salarial de dones i homes.\nNegar tot tipus d'ajuda o subvenció a activitats discriminatòries per raó de sexe i incloure com a criteri de valoració en el seu atorgament el compromís de les entitats amb la igualtat, tant pel que fa a les seves activitats com en relació a la composició dels seus òrgans directius.\nRespectar l'opció sexual i la diversitat d'identitat de gènere, no pressuposant de cap forma l’heterosexualidad de la ciutadania del municipi, i reconeixent que lesbianes, transexuals, queers, gais i bisexuales pateixen una greu discriminació específica pel fet de no sotmetre’s als paràmetres de l’heteronormatividad.\nFormar el personal de l’Ajuntament en relació a les formes de violència masclista i la perspectiva de gènere i organitzar activitats formatives obertes a la ciutadania per a reconèixer com es manifesta i maneres de fer-li front.\nImpulsar estructures específiques que treballin els feminismes des de l’ajuntament, impulsant la seva creació. Alhora, destinar recursos propis a les polítiques LGBTI, per tal d’evitar restar forces de les polítiques d’igualtat i així centrar-nos en actuacions socialment transformadores que garanteixin les necessitats de les persones LGBTI.\nCrear una regidoria/comissionat de polítiques feministes i LGBTI que treballin específicament la qüestió de la transversalitat de gènere en les polítiques públiques, que comptin amb personal tècnic i amb pressupost propi així com posar èmfasi a implementar de forma efectiva mesures contra la discriminació del col·lectiu LGBTI reunides en les lleis aprovades pel Parlament de Catalunya (11/2014).\nOferir orientació personal i familiar en els àmbits sociosanitari, laboral i legal de forma especialitzada i específica per l'apoderament del col·lectiu LGBTI.\nApostar per un abordatge global de les violències patriarcals i masclistes, amb polítiques específiques de prevenció, detecció, atenció i de recuperació així com de garantia dels drets de les dones i el col·lectiu LGBTI.\nGarantir que totes les fases de l’abordatge de la violència masclista es fan des d’una perspectiva feminista, i de manera coherent en els diferents àmbits del municipi. Cal treballar per uns circuits que posin al centre les supervivents de violència masclista, el seu benestar i recuperació.\nCrear protocols de prevenció d’agressions masclistes i LGBTI-fòbiques per les festes majors i altres activitats d’oci\nVetllar per la difusió de campanyes institucionals de sensibilització enfront de les violències masclistes i LGBTI-fòbiques\nGenerar un ambient de conscienciació contra l’assetjament laboral per raó d’opció sexual o d’identitat de gènere, amb accions que ajudin a l’apoderament de les persones LGBTI per visibilitzar-se tal com són\nDefensar una educació igualitària que vagi des dels currículums escolars fins al contingut dels mitjans de comunicació del municipi, que se centri a acabar amb la socialització de gènere, la creació de rols i els estereotips imposats en funció del sexe amb el qual naixem\nFomentar que s’abordi a les escoles públiques els temes de desenvolupament i salut sexual i reproductiva d’una manera integral, feminista, no criminalitzadora de les opcions sexuals i identitats sexuals diverses i sobretot no centrada en la penetració\nAdoptar mesures contra l’assetjament escolar per raó d’orientació sexual, expressió o identitat de gènere i posar en pràctica protocols específics contra lgbti-fòbia als centres educatius municipals\nElaborar recursos pedagògics específics sobre diversitat sexual i de gènere\nAmpliar els recursos de les escoles i les biblioteques perquè no s’invisibilitzi la realitat de les persones LGBTI i dels models de famílies no normatives\nIntroduir la figura de l’expert en gènere i diversitat sexual dins dels treballadors dels diferents departaments educatius dels municipis per tal d’ajudar a planificar polítiques en aquest camp, tant en educació formal com en educació en el lleure\nCrear plans de millora, seguretat i lleure de l’espai públic en benefici de les persones LGBTI. Aquests plans cal que reconeguin la diversitat sexual i de gènere de tota la societat enfront del predomini de la visibilitat de l’heteronormativitat als nostres municipis\nPromoure campanyes preventives específiques que alertin del risc de contraure Infeccions de Transmissió Sexual (ITS). Fer campanyes de foment de les proves de forma periòdica i donar a conèixer els diferents espais on es poden dur a terme\nTreballar per implementar plans urbanístics amb perspectiva de gènere i fer una anàlisi de gènere de l’urbanisme dels pobles i ciutats per generar espais que promoguin la igualtat des d’una perspectiva feminista. Per exemple, cal acabar amb el model binari de gènere dels diferents espais públics municipals, com és el cas dels lavabos, i fomentar espais segurs per a les persones trans en els diferents llocs que sigui necessari: en els vestidors, per exemple, cal oferir opcions de canviadors i dutxes individuals\nTreballar per la recuperació de la memòria de les dones en els municipis amb plans específics per tal de situar-les com a elements imprescindibles de la nostra història\nRegular la publicitat i la propaganda al municipi. Cal tenir tolerància zero amb la publicitat masclista, racista, LGBTI-fòbica o xenofòbica\nVisibilitzar les diades del col·lectiu LGBTI:\n31 de Març: diada per la visibilitat trans\n26 d’Abril: diada per la visibilitat lèsbica\n17 de Maig: diada contra l’LGBTI-fòbia\n28 de Juny: diada per l’alliberament lèsbic, gai, bi, trans i intersex\n23 de Setembre: diada per la visibilitat bisexual (i plurisexual)\n6 d’octubre: commemoració de l’assassinat de la trans Sònia\n20 de Novembre: diada per la memòria trans\n1 de Desembre: diada de la lluita contra l’VIH-SIDA\nCommemorar la memòria històrica LGBTI. És necessari dur a terme accions per la recuperació de la memòria col·lectiva i el reconeixement de les lluites al llarg de la història. És necessari visibilitzar el col·lectiu en el nomenclàtor dels municipis, erigir monuments en commemoració de la lluita LGBTI o fer exposicions sobre la lluita històrica per l’alliberament sexual i de gènere\nDefensar la transversalització de les polítiques feministes i de diversitats sexuals i de gènere en els diferents àmbits de l’administració pública, que ha de treballar per utilitzar una documentació administrativa que s’adeqüi a l’heterogeneïtat de les famílies i elimini la distinció de gènere en el seus formularis.\nAssegurar una formació continuada i obligatòria en clau feminista que incorpori la visió de la diversitat sexual i de gènere per al conjunt de treballadores de l’ajuntament, i de manera molt específica per als cossos de seguretat del municipi. D’aquesta manera treballem per impulsar un administració inclusiva que doni resposta a les necessitats de les dones i als interessos de les persones lesbianes, gais, bisexuals, trans i intersex tenint en compte el conjunt del cicle vital i les necessitats específiques de cada una de les seves etapes.\nArticular un teixit associatiu i popular feminista, que generi l’apoderament de les dones i que ajudi a promoure, facilitar i desplegar les més àmplies aliances feministes.\nFacilitar el treball als moviments socials del municipi i defensar la implicació de les dones en aquests moviments per tal de generar aliances en clau feminista i marcar l’agenda política en clau feminista.\nPromoure la participació popular en espais de participació feministes.\nPromoure la relació permanent dels espais de participació feministes amb el conjunt del teixit associatiu.\nTreballar per l’autoorganització de les treballadores en el seus llocs de feina per tal d’avançar cap a unes condicions laborals dignes i per la recuperació del control popular dels serveis del municipi.\nPosar èmfasi en la perspectiva antiracista i de defensa dels drets de les treballadores.\nMunicipalitzar els serveis de cura a les persones, demostrant el compromís de les administracions municipals de posar la vida al centre; trencar amb la divisió sexual del treball i contribuir a una adequada distribució dels treballs reproductius i de cures.\nDefensar la municipalització de les Escoles Bressol, dels Serveis d’Atenció Domiciliària, dels Serveis de Teleassistència, del conjunt dels serveis educatius i dels serveis d’educadores socials.\nImpulsar els criteris feministes en les polítiques econòmiques i socials: defensem l’elaboració d’anàlisis i de propostes en clau feminista per a la gestió econòmica de l'ajuntament, i per al col·lectiu LGBTI.\nElaborar pressupostos municipals amb perspectiva feminista.\nIncloure criteris feministes en les ordenances fiscals i en l’establiment de preus públics\nIntroduir criteris feministes en els processos de contractació pública\nDotar de subvencions concretes les diferents entitats del municipi per tal de fomentar projectes i iniciatives LGBTI que visibilitzin la realitat de la diversitat sexual i de gènere\nEstablir un condicionant LGBTI en els diferents concursos públics en l’àmbit social i esportiu a l’hora d’encomanar una instal·lació, un centre cívic, etc. amb el propòsit de fomentar la perspectiva LGBTI en tots els àmbits públics, i que aquest condicionant sigui un fet avaluable i susceptible de ser sancionat en el cas que no es compleixin els mínims demandats durant el\nIntroduir en el projecte de demanda de subvencions el concepte LGBTI per tal d’aplicar la perspectiva de diversitat sexual i de gènere dins dels projectes de les diferents entitats en els quals contribueix l’ajuntament.


Deadpool desitja a Zayn Malik un feliç aniversari amb un vídeo divertit - Hollywood\nAnem a dir-ho: Ryan Reynolds és un AF salvatge i és el tipus de persona amb qui voldríem ser els millors amics. Conegut pel seu sentit de l’humor extremadament enginyós i pel fet de trol·lar sense disculpes als seus éssers estimats, Ryan sol enviar al món en un atac de riure amb les seves publicacions i entrevistes a les xarxes socials.\nRecordeu quan va desitjar a la seva dona Blake Lively amb aquesta foto?\nFeliç aniversari a la meva increïble dona.\nUna publicació compartida per Ryan Reynolds (@vancityreynolds) el 25 d'agost de 2017 a les 20:20 PDT\nmillor sac de dormir per a l’estiu\nO quan la va buscar per buscar una propera pel·lícula?\nUna publicació compartida per Ryan Reynolds (@vancityreynolds) el 6 de novembre de 2017 a les 14:27 PST\ncàmpings privats a prop meu\nCreiem que és bàsicament 'Deadpool' a la vida real i tot el que faci només restableix aquesta sensació.\nPer a la nostra delícia, l'home ha tornat a fer alguna cosa que ens ha deixat riure a tots.\nPotser no sabreu que Ryan i el cantant Zayn Malik són bons amics. De fet, són tan bons amics que Ryan va fer un vídeo per enviar al cantant un desig d’aniversari. I no té cap punt per endevinar que el seu desig d’aniversari no s’assembla a cap altre que Zayn podria haver aconseguit (Disculpi Gigi).\nVestit amb el vestit complet de Deadpool, de color vermell i negre, Ryan / Wade va dir: 'Zayn! És Wade. No pengi. Només vull desitjar-vos un molt feliç aniversari.\nMolt mitjà, oi? Però el que va dir a més us farà estimar encara més Ryan.\nZayn va anar al seu Instagram per publicar aquest vídeo i ni tan sols es va molestar a donar-li un títol. Perquè, òbviament, un vídeo de Deadpool no en necessita cap.\nUna publicació compartida per Zayn Malik (@zayn) el 12 de gener de 2018 a les 10:35 am PST\nFYI, Horton va ser un jugador canadenc d’hoquei sobre gel que va morir el 1974 a causa d’un accident de cotxe. Va formar part del primer grup de jugadors que va ser nomenat un dels 100 millors jugadors de la NHL de la història el gener del 2017. El difunt jugador també va ser el cofundador de la popular cadena de restaurants canadencs, 'Tim Hortons'.\n© Llegendes de l’hoquei\nTot i que esmentar-lo va ser força aleatori, però què més espereu de Deadpool?\n3 Relacions més poderoses que té Ganesh Gaitonde en 'Jocs sagrats' i el que podem aprendre d'ells\nEls curts ‘Tidal’ d’Ishaan Khatter semblen costar una fortuna però són realment assequibles\nmida mitjana del penis indi\na què tenen gust els electròlits\nsandvitx d'esmorzar amb ou i alvocat\nreceptes de sidra de poma calenta amb alcohol\nmillor carpa ultralleugera de 2 persones\nparc nacional vs monument nacional


Naiza Guesthouse and Apartments Jurmala Letònia - Ofertes d'hotels amb els MILLORS DESCOMPTES EN LÍNIA\nJaunā iela 61, Majori, Dzintari, Jurmala, Letònia, LV-2050 - Veure al mapa\nMés informació sobre Naiza Guesthouse and Apartments\nConvenientment situat a Jurmala, Naiza Guesthouse and Apartments és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Naiza Guesthouse and Apartments asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de transport hotel/aeroport, habitació familiar, instal.lacions de barbacoa, servei de llançadora, lloguer de bicicletes.\nA més, totes les habitacions ofereixen una gran varietat de comoditats com ara aire condicionat, calefacció, escriptori, balcó/terrassa, aparell de televisió per satisfer els clients més exigents. L'hotel ofereix instal.lacions fantàstiques, incloses sauna, jardí, per ajudar-vos a relaxar després d'un carregat dia a la ciutat. Sigui quin sigui el motiu del seu viatge, Naiza Guesthouse and Apartments és una selecció idònia per a la vostra estada a Jurmala.


Master Universitari Criminologia, Política Criminal i de Seguretat - Estructura del Màster\nEl Màster en Criminologia, Política Criminal i de Seguretat té una càrrega lectiva de 90 crèdits ECTS i una durada de 3 quadrimestres,\nLa distribució de la càrrega acadèmica es planteja en dos cursos acadèmics i consta de una orientació investigadora. En funció dels interessos de l'estudiant, el tutor l'orientarà en l'elecció d'optatives.\nEn la recerca l'èmfasi està en les metodologies de recerca, i l'anàlisi de problemes i polítiques de seguretat. Al final dels estudis es desenvolupa un projecte de recerca.\nCursos d'anivellament-Complements formatius.\nDiferenciat i previ, si és necessari, hi ha un cicle de complements de formació intensiu per als candidats que no compleixin amb els requisits d'entrada.\nEn aquest sentit, Els llicenciats o graduats diferents dels criminòlegs hauran de superar un curs inicial d'anivellament segons sigui la branca del coneixement de la qual procedeixin. Aquests complements de formació busquen reforçar els coneixements previs o establir les bases necessàries de Dret, Psicologia, Estadística i Sociologia, propiciant el major aprofitament possible del màster, per als no criminòlegs. Aquests complements de formació es tradueixen en 9 crèdits ECTS en total.\nA efectes de programació, desenvolupament i avaluació docent, cada matèria es desagrega en assignatures, que tindran, totes elles, associat un pla docent, que és el document bàsic de referència per a l'estudiant durant el curs.\nAsignaturas de Complementos Formativos\nPERIODE DE DOCÈNCIA\nDistribució de Crèdits del Màster\nTIPUS DE MATÈRIAS/CRÈDITS\nCRÈDITS ECTS A SUPERAR PER L'ESTUDIANT\nCrèdits treball final de màster\nTOTAL DE CRÈDITS DEL TÍTOL\nDistribució de les assignatures per curs i semestre\nDesviació, control i canvi social\nSistema penal: funcions, tipologias i sancions\nEnjudiciament criminal: processos i garanties\nPolítica criminal contemporànea\nOptatives de màster\nTreball final de màster de investigació\nOptativa d'orientació: Taller de projectes de recerca\nMATÈRIA OPTATIVA CRÈDITS ECTS\nTècniques d'Investigació en Criminologia 15\nTècniques de Recerca Avançada 3\nMedicina Legal i Criminalística 3\nTaller de Projectes de recerca 3\nTaller Anglès Científic-Criminològic 3\nTaller de Dictàmens 3\nDelinqüència i Canvi Social\nCriminologia del Desenvolupament Vital\nAnàlisi de Problemes Criminològics\nTecnologia, Ciber-Criminalitat i Seguretat


Usuari Discussió:83.247.136.67 - Viquipèdia, l'enciclopèdia lliure\nAniria molt bé que et registressis com a usuari de la Viquipèdia, així podries signar les teves aportacions i podríem contactar amb tu més fàcilment. A més, gaudiries de més facilitats d'ús, com el poder carregar imatges, reanomenar planes o usar eines d'edició avançades com els Viquiestris o els Popups. També tindries dret a votar en les decisions que la comunitat prengui. Si et vols registrar, només cal que segueixis el curt procés de registre clicant l'enllaç on diu 'Registre/Entrada' a la part superior dreta de la pantalla. És fàcil, ràpid, anònim i gratuït!\n--Manlleus 11:12, 14 maig 2007 (CEST)[respon]\nObtingut de «https://ca.wikipedia.org/w/index.php?title=Usuari_Discussió:83.247.136.67&oldid=1080802»\nLa pàgina va ser modificada per darrera vegada el 14 maig 2007 a les 11:12.


LA MESQUITA DE SALT OBRE LES SEVES PORTES ALS DOCENTS DE SALT | INS Salvador Espriu -\nLA MESQUITA DE SALT OBRE LES SEVES PORTES ALS DOCENTS DE SALT\nEnviat per ecreus el dv., 20/05/2016 - 19:19\nEl dijous 12 de maig, a la tarda, un bon grup de docents del nostre Institut vam assistir – juntament amb algunes desenes més de mestres i de professorat de diferents escoles i instituts de Salt – a una visita a la nova mesquita de Salt, oberta ara farà un any a la zona de Torre Mirona. La gestió va ser facilitada des de la Regidoria de l’Ajuntament de Salt.\nAllà vam ser rebuts a la sala principal pel President de la Comunitat i per altres autoritats, incloent el Cònsol del Marroc.\nLa nova mesquita ocupa uns 1500 metres quadrats i té cabuda per a 750 fidels. També té sales per diferents usos culturals i religiosos, que vam poder recórrer. Al final, al pis superior, se’ns va oferir un te amb pastes.\nLa conversa, que va tenir lloc a la nau principal, va tractar dels objectius que tenen i de com es gestiona. Tots els docents que vam participar a l’activitat vam fer preguntes, formular peticions, i conèixer de primera mà com funciona aqueta entitat religiosa saltenca, gestionada per la comunitat islàmica Imam Malik.


Crida de Puigdemont contra la sordesa\nBarcelona. Dimarts, 17 de juliol de 2018. 06:22\nAra per ara, l’independentisme dona per a 70 diputats al Parlament, que són suficients per governar sempre que siguin capaços de posar-se d’acord. Al Parlament del 1932, Esquerra Republicana va obtenir 67 escons de 85; i al Parlament de 1984, Convergència i Unió en va treure 72 de 135. Tradicionalment, Catalunya ha estat dirigida per un partit o, si es prefereix, un moviment interclassista, transversal, ni molt de dretes, ni molt d’esquerres, que ha marcat el rumb. Això és el que pretenen ara Carles Puigdemont i Jordi Sànchez amb la seva Crida Nacional per la República que es va presentar ahir i que xoca amb el comprensible instint de supervivència de les direccions d’Esquerra Republicana i del Partit Demòcrata de Catalunya que es fan el sord malgrat el terrabastall que hi ha al país.\nTothom té dret a viure, però el procés sobiranista ha fet saltar pels aires el sistema de partits que va néixer amb la Transició. Sembla com si els partits hagin passat de moda. De fet, les noves formacions no solen portar la P de partit al nom... perquè sona malament. I observi’s que a Catalunya entitats sobiranistes no partidistes com Òmnium o l’ANC són capaces d’atraure i mobilitzar més gent que els partits.\nEl que també ha canviat a Catalunya és que els que abans se’n deien catalanistes o nacionalistes ara són tots independentistes i republicans, però aquesta coincidència, en comptes de fer-los convergir ―sigui dit el verb en l’estricte sentit geomètric― s’han distribuït entre Junts per Catalunya, Esquerra Republicana i una mica la CUP. A hores d’ara no hi ha cap dubte que amb més o menys ganes, d’una manera o d’una altra, el PDeCAT s’incorporarà al moviment de Puigdemont. Així que, deixant la CUP a banda, Junts per Catalunya i ERC estan gairebé empatats, 34 a 32 diputats, que són rivals que volen disputar-se molt aferrissadament el lideratge i no s'adonen que l’un sense l’altre no són res.\nLa situació ha canviat tant que a Catalunya o governen els sobiranistes junts o governen els altres, que no tenen tantes manies per entendre’s com s’ha demostrat. Abans passava que CiU podia pactar amb la UCD, el PSC o amb el PP i que ERC podia fer un tripartit amb el PSC i ICV i donar suport a Zapatero quan calia. Això és el que, per bé o per mal, s’ha acabat. I sobretot per voluntat espanyola.\nNingú pensa que Carles Puigdemont pugui arribar a acords de govern a Catalunya amb el PP o amb el PSC com feia Pujol, però si algú imagina que Esquerra sí que pot arribar a acords amb el PSC com feien Carod i Puigcercós està absolutament equivocat. La direcció del PSOE va fer un diagnòstic (erroni) de les seves desgràcies i encara creu que l’acord del tripartit amb Esquerra Republicana és el que el va portar a la ruïna. Pedro Sánchez acceptarà sempre que ho necessiti el suport gratuït dels diputats republicans, però mai més el PSC pactarà res d’important amb Esquerra. Abans que això passés, els barons del PSOE liquidarien Miquel Iceta i probablement les sigles del partit que va fundar Joan Reventós (Ai, si aixequés el cap). Així que en les properes dècades, ERC només podrà governar amb Junts per Catalunya i viceversa. I això sempre que sumin la majoria suficient, que dependrà de no decebre les seves pròpies bases electorals amb actituds gilipolles.\nLa prova de foc seran sens dubte les candidatures municipals i molt especialment la candidatura a l’alcaldia de Barcelona. Si els sobiranistes van dividits, hi haurà un sector sobiranista que es mobilitzarà en suport d’Ada Colau. Carregats de raó, Indepes per Colau intentaran impedir una ―altra― victòria de Ciutadans. Un alcalde neofalangista a Barcelona, encara que domini el francès, seria la caiguda del sobiranisme per una generació.\nEl més interessant del manifest de la Crida Nacional per la República és el cinquè punt, quan el moviment es compromet a dissoldre’s “un cop assolit l’objectiu d’instauració de la República Catalana”. Va per llarg, però amb això està dient que el moviment és la resposta a una situació excepcional i que ja tindrà temps el país, quan sigui república, de barallar-se els de dretes contra els d’esquerres i els catòlics contra els ateus. Hi va haver un moment en la història de Catalunya que també es va considerar que era excepcional, justament per la repressió espanyola. El 1906, va sorgir el moviment de la Solidaritat Catalana, amb un conservador com Prat de la Riba al capdavant. A les eleccions de l’any següent, Solidaritat Catalana va obtenir 41 de 44 escons en disputa. El moviment va durar el que va durar, a penes tres anys, però va marcar una inflexió en les relacions de Catalunya amb Espanya i encara perduren les conseqüències.


Torna el Cabaret Lecoq de la Sala Fènix, ara, en clau feminista - Teatre Barcelona\nTorna el Cabaret Lecoq, el clàssic xou de varietats organitzat dos cops a l’any per la Sala Fènix. Aquesta vegada, però, inclou com a novetat un programa en clau feminista. Per primera vegada en cinc anys, el Cabaret Lecoq estarà programat exclusivament amb dones: pallasses, titellaires, comediants, bufones, artistes circenses i actrius, totes plenes d’energia, talent, caràcter, força i veu.\nEn aquesta ocasió, s’han sumat a la proposta artistes de la talla de Pepa Plana (Premi Nacional de Cultura de Catalunya 2014) i Merche Ochoa (Premi Nacional de Circ 2014), entre altres figures de gran talent.\nPepa Plana, que no ha dubtat a col·laborar amb aquest cabaret reivindicatiu, actuarà divendres 23 de novembre amb un vell treball de pallassa titulat L’atzar. Per la seva banda, Merche Ochoa estarà el dissabte 24 de novembre amb les seves històries feministes (Lilith i les set bugaderes).\nDurant els quatre dies que dura el cabaret, pujaran a l’escenari més de 20 artistes diferents. Cada nit, cinc dones faran que cada funció sigui única i irrepetible. El públic serà rebut cada nit per Dora (Elena Visus) qui, a més de ser l’amfitriona del cabaret, és la seva directora, realitzant un treball de programació molt cuidat que equilibra la comèdia i el drama. El presentador serà, com sempre, Mr. Chicken (Jordi Tienza): actor i especialista en comèdia de l’art habitual de la Sala Fènix.\nEl Cabaret Lecoq és un projecte autogestionat de la Sala Fènix, cosa que fa que la presència de totes aquestes grans artistes cobri encara més valor.\nSi voleu conèixer el programa complet del cabaret, el podeu consultar fent click aquí.\ncabaret lecoqmerche ochoapepe planasala fenix


Els infantils del CPH Olot es classifiquen per la final de la Copa Federació - Olot TelevisióOlot Televisió\nEls infantils del CPH Olot es classifiquen per la final de la Copa Federació\nEl Club Patins Hoquei Olot està d’enhorabona aquesta setmana pels bons resultats, començant per baix. El grup infantil A s’ha classificat per la final a quatre de la Copa Federació Infantil després de guanyar dos partits contra el PHC Sant Cugat. De la seva banda el primer equip, de primera catalana, va guanyar el derbi contra el Ripoll per un clar 6 a 3.\nUn altre bon partit que assegura ja la quarta plaça a la classificació. La millor classificació obtinguda per un equip sènior en la història del club. L’Olot va controlar gairebé tot l’enforntament dominant tota la primera part i va deixar poques opcions al Ripoll per acostar-se a la porteria, i va anotar dos gols, un d’Eloi i un altre de Miki.\nA la represa tot va continuar igual, amb domini olotí. El conjunt de la Garrotxa va aconseguir dues dianes més, després de jugades molt trenades. Edu i en Prat en van ser els autors. Amb el 4-0 l’equip es va relaxar i això va propiciar que els visitants ho aprofitessin. En només cinc minuts els de Ripoll es van posar amb un perillós 4-3. Però el tercer gol ripollenc va despertar els olotins i Miki ràpidament va anotar dos gols més que deixaven el 6 a 3 definitiu.


Rafel Nadal repassa la postguerra espanyola durant la presentació de "La senyora Stendhal"\nDimecres, 05 abril 2017 10:26\nRafel Nadal i Eduard Puigventós, a El Racó del Llibre\nL’escriptor i periodista Rafel Nadal, acompanyat per l’historiador local, Eduard Puigventós, ha presentat aquest dimarts al vespre la seva darrera novel.la La senyora Stendhal, publicat per l’editorial Grup 62 el passat mes de gener. I ho va fer a El Racó del Llibre envoltat d’unes 30 persones.\nLa novel.la narra la història d’un nen que es queda orfe de mare tot just acabada la Guerra Civil Espanyola l'any 1939 i com viu la postguerra. De fet, Nadal ha comentat durant la presentació que l’infant comença explicant vivències més positives, però acaba descobrint i describint la crua i fosca postguerra. A més, l’escriptor ha destacat que al principi l’infant no té una opinió feta sobre els fets que estan succeïnt, però a mesura que observa la realitat acaba entenent què passa i, fins i tot, pren partit pels perdedors, aquest cas.\nPer la seva banda, Eduard Puigventós ha el.logiat la vessant més històrica de la novel.la i com els episodis històrics que viuen els protagonistes serveixen per entendre aquesta època tan trista i fosca pel país.\nRafel Nadal també ha afirmat que ell és molt partidari de fer presentacions i clubs de lectura perquè parlar amb els lectors, alguns dels quals ajuden a construir les seves narracions, és el millor d’escriure un llibre.\nNadal escriu actualment a La Vanguardia i també col·labora habitualment a 8TV, RAC1 i TV3. Ha estat director d’El Periódico de Catalunya de maig de 2006 a febrer de 2010. I és autor d’Els mandarins, un llibre de retrats sobre el poder; Quan érem feliços (Premi Josep Pla, 2012), una obra de referència de la literatura de la memòria, i Quan en dèiem xampany, sobre una saga familiar a cavall de Catalunya i la Xampanya francesa. La seva novel.la La maledicció dels Palmisano (2015), ha estat traduïda a catorze llengües.\nRafel Nadal, escriptor i periodista


Xevi a l'India: La Lluna Reia\nPublicat per Xevi a 12:15\nHostia Javito!! Feia molt que no visitava el teu super blog i tela marinera!! Me n'alegro que tot bé! Quantes coses i quines grans històries (uf, i les que falten!)!! Ja tinc ganes que tornis i que me n'expliquis més!Per cert, ja sé fer coulants de xocolata i millor que els teus... segur!\nCuida't molt i una forta abraçada!!\n3 de desembre de 2008 a les 19:47\nQue bonic, quan som.riu..\nPerò quan és plena.. Omple els pulmons i alguna altre òrgan que té a la vora, eh! :)\n4 de desembre de 2008 a les 17:20\nVes al tanto i que vagi tot bé a Thailandia, que si et passa algo encara tindrem que vindre a ajudar-te!!... quina pena, però per tu jo ho faria. Em faria molta ràbia, però agafaria un avió i t'ajudaria a passar els 12 dies perquè no et preocupesis,... que consti que solsament ho faria per tu, per rés més,... no pensis malament.\nAixó d'estar un parell de setmanes en un pais asiatic, disfrutant de la seva cultura, visitant llocs nous, sorprenent-me que hi ha més vida que la que coneixem, que hi han infinites olors que ni imaginem, que .... doncs tot aixó, que consti que a mi no m'agrada gens ni mica.\nApa siau, que tu si que ho tens clar.. una abraçada ben forta!\nmolta sort amb això del visat per Tailàndia. Que curiós això de la lluna somrient. Per aquí també en van parlar força, resulta que Jupiter, Mart, la Lluna i la Terra estaven bastant alineats. Tot i que tu ho vas veure com una cara somrient, des d'aquí es va veure com una cara trista i cap per avall:\npotser d'aquí a 5 anys que torna a passar algo semblant tenim més sort... :-)


AMICS UAB-Reunió d’ Amics amb la secció de Filosofia de l’Ateneu Barcelonès\nInici nomtiposuperior > Notícies > Reunió d’ Amics amb la secció de Filosofia de l’Ateneu Barcelonès\nReunió d’ Amics amb la secció de Filosofia de l’Ateneu Barcelonès\nEl ponent de la secció de Filosofia de l’Ateneu Barcelonès, el Sr. Jordi Jiménez i els membres de la Junta de l’Associació d’Amics de la UAB, els Srs. Albert Sòria i Emili Ferrer, es van reunir el passat dijous 12 de juliol a l’Ateneu Barcelonès.\nEls objectiu de la trobada eren: enfortir el vincle entre les dues entitats, establir una estratègia de comunicació comuna i organitzar conferències conjuntament. S’espera que a finals del 2018 hi hagi la primera activitat fruit de la nova col·laboració i que l’acord s’entengui a altres seccions de l’Ateneu.\nAmics de la UAB i l’Ateneu col·laboren des de l’any 2014, com a resultat es realitzen uns 5 Universitats Opina anualment a la seu barcelonina. El propòsit dels nous acords és millorar la coordinació i la difusió d’aquests actes.


La DO Catalunya se suma a la 9a edició de Terrats en Cultura | Cupatges\nRedacció | 20/04/2021 a les 17:35h\nArxivat a: Denominacions d'Origen, Terrats en Cultura\nOrganitzats per l’associació Coincidències, els Terrats en Cultura són una sèrie d’activitats que transcorren en diferents terrats de la ciutat de Barcelona i de l’Hospitalet de Llobregat i que giren al voltant de la música, el teatre, les arts del moviment i la poesia.\nLes diferents activitats d’enguany inclouen una vintena de propostes culturals: 15 espectacles, tres debats en cultura i dues taules participatives. Com a novetat d’enguany, i a diferència de temporades anteriors, les activitats passen de ser quinzenals a allargar-se durant els mesos d’abril, juny, juliol i setembre per gaudir de la cultura des d’una perspectiva diferent.\nEl programa d’aquesta 9a edició comença el proper dijous 22 d’abril a les 19:30h amb les Festes de la Primavera, celebrades a l’Hospitalet de Llobregat. A més de maridar les diverses activitats de Terrats en Cultura, la DO Catalunya serà coprotagonista, com cada any, d’un dels espectacles de la temporada. Serà el dissabte 17 de juliol, maridant la proposta de cabaret d’improvisació del grup ‘Dejabugo’.\nL’agenda d’aquesta novena edició dels Terrats en Cultura finalitzarà el dissabte 18 de setembre a les 21h amb la Nit del Piromusical, acompanyada de la proposta musical de Nike June. Després d’anys de celebració, aquesta activitat s’ha convertit ja en un clàssic dels Terrats en Cultura, que a més coincideix amb les Festes de la Mercè.\nL’última novetat d’enguany fa referència al preu de les entrades. Aquelles persones que decideixin comprar-les abans del 19 de maig, podran beneficiar-se d’un 20% de descompte sobre el preu de l’entrada general per a tots els espectacles de Barcelona que se celebrin entre el 19 d’abril i el 19 de maig. En el cas de l’Hospitalet de Llobregat, tots els espectacles seran gratuïts amb reserva prèvia.


Pablo Casado: 7 Màsters i Postgraus en 40 dies, sense exàmens i amb beques de l'estat espanyol | Diari Català Digital 📋\nPablo Casado: 7 Màsters i Postgraus en 40 dies, sense exàmens i amb beques de l’estat espanyol\nPerquè la resta de la ciutadania no té la sort de Cifuentes o Casado, per què no podem aconseguir Màsters en 4 dies i sense exàmens? Doncs la resposta de Pablo Casado a la polèmica dels títols de Cifuentes no et deixarà indiferent.\n“Sense ànim de petulància, no necessitava aquest títol”, va assegurar Pablo Casado quan va sorgir l’escàndol del seu màster a la Universitat Rei Joan Carles. El portaveu del PP havia obtingut el 2009 aquest títol oficial en el mateix Institut de Dret Públic que Cristina Cifuentes i amb el mateix tutor, Enrique Álvarez Conde, que aquest divendres ha estat suspès per la URJC. “Jo era un noi de vint, absolutament anònim”, diu Casado, que llavors ja era diputat autonòmic i president de les Noves Generacions del PP a Madrid liderat per Esperanza Aguirre. “Ja tenia quatre postgraus, dos als EUA i dos a Espanya”, ha argumentat Casat en repetides entrevistes per explicar que no necessitava aquest màster res més que per aprovar el doctorat perquè ja havia fet “un gran esforç, en temps i en diners, en fer aquests postgraus .\nLa realitat és que obtenir aquests títols ni suposar un esforç tan gran ni li va costar tants diners. En la major part d’aquests cursos, va ser becat per ser parlamentari. Aquest dijous, eldiario.es va revelar que un d’aquests “postgraus” als Estats Units en realitat es va cursar al barri d’Aravaca, a la seu de l’IESE a Madrid, no als Estats Units, i que va durar només quatre dies. Casat va assegurar a El País que “havia anat allà amb avió”, encara que després va matisar que es referia a “un altre curs” a Harvard.\nDesprés d’aquesta informació de eldiario.es, Pablo Casado va respondre a les xarxes socials difonent una foto amb set dels certificats d’aquests títols: els quatre “postgraus” i tres més de Harvard, Georgetown, Iese, Deusto, IE, IEB i la Complutense. L’anàlisi detallada de cadascun d’aquests títols demostra que l’esforç “en temps i en diners” no va ser tan gran.\n3. IESE. Programa de Lideratge per a la Gestió Pública (PLGP)\nEs tracta d’un curs per a polítics i càrrecs públics que imparteix aquesta escola de negocis de la Universitat de Navarra. Casat el va cursar entre 2006 i 2007 i consistia en un dilluns de cada mes des de la tardor fins a la primavera. En total, deu dies lectius, dels quals només uns pocs van ser una jornada completa; normalment, l’horari era sol de tarda. Tampoc hi havia exàmens i n’hi havia prou amb assistir aquests deu dies per aconseguir el títol.\nEn l’actualitat, té un cost de 3.800 euros. En la majoria dels casos, la matrícula és gratuïta per als polítics que donen el curs, segons ha explicat a eldiario.es un altre alumne que també va completar aquest programa. La major part de la matrícula es paga amb una beca de la Fundació Rafael del Pino i la resta, habitualment, des dels diferents partits, confirmen altres fonts de l’IESE.\nCasado ha explicat que va pagar “seguríssim” la part de la matrícula que va quedar pendent després de la beca de la Fundació Rafael del Pino, però que “no recorda quant era”.\n4. IE Business School.\nPrograma Executiu de Gestió per a diputats de l’Assemblea de Madrid. Es tracta d’un curs que organitzava el Cercle d’Empresaris amb l’Institut d’Empresa. En cada edició -ha hagut una desena fins 2012- convidaven a parlamentaris de diferents cambres: el Congrés, el Senat o l’Assemblea de Madrid, on Casado va ser diputat autonòmic.\nLes classes es donaven un dilluns de cada mes a la tarda i començaven al gener. En total, mitja dotzena de tardes fins estiu. Era gratuït per als parlamentaris, segons ha confirmat un exdiputat, i eldiario.es no ha pogut aclarir qui ho pagava: si era l’IE, el Cercle d’Empresaris, el parlament de torn o entre totes aquestes institucions. L’assistència és obligatòria per a rebre el títol, que no requereix exàmens. Pablo Casado ha assegurat a eldiario.es que “no recorda” si va pagar o va ser gratis.\n5. IEB. Introducció als mercats financers.\nEs tracta d’un curs de deu hores de durada que imparteix l’Institut d’Estudis Borsaris. Les deu hores totals es reparteixen entre quatre dies: dues hores i mitja al dia, de 19:00 a 21:30. Costa 120 euros. Tampoc té exàmens. “És de fa moltíssim temps, de 2003”, ha explicat Casado. “Per això mai ho he inclòs entre els cursos que vaig dir que eren postgraus”.\n6. Reial Col·legi Complutense at Harvard University. Certificate of Participation.\nEs tracta d’un certificat d’assistència al “Simposi en gestió i polítiques públiques” que es va celebrar a la seu que té a Boston la Universitat Complutense de Madrid en conveni amb la Universitat de Harvard. Casat no recorda la durada exacta, “uns pocs dies” a l’estiu de 2008. A Internet, al web d’aquest centre, no queda rastre d’aquest simposi.\n7. Deusto Business School\nPrograma de Lideratge Públic en Emprenedoria i Innovacion (PLPE). Aquest curs en aquesta escola de negocis es completava amb deu sessions, els dilluns a la tarda. Costa 1.800 euros però els parlamentaris reben beques del 100% del preu de la matrícula, segons explica la Universitat de Deusto en el fullet del curs. Tampoc hi ha exàmens, tot i que com a “activitat complementària recomanada” es pot realitzar un projecte final de curs. Casado el va completar el 2014 i assegura a eldiario.es que “ho va pagar segur”, tot i que no recorda el preu exacte.\nEn total, els “quatre postgraus” que Pablo Casado ja tenia abans de matricular-se en aquest màster de la Universitat Rei Joan Carles, i dels quals va presumir quan li van preguntar per les irregularitats amb aquest títol oficial, sumen 28 dies lectius: la majoria ells, a mitja jornada.\nSi ampliem el compte a la resta dels diplomes que va mostrar en xarxes socials per provar com “completar la seva formació acadèmica”, el total ascendeix a gairebé 40 dies lectius, entre 2003 i 2014.\nCasat no va necessitar més que l’assistència a classe per lluir tots aquests diplomes en el seu currículum. Cap d’aquests set títols requeria exàmens. N’hi havia prou amb anar a classe i pagar les matrícules pertinents. En el cas de Casado, amb l’ajuda de diferents beques en la majoria dels cursos.\nPel que fa al temps, el “gran esforç” total suma poc més de 200 hores lectives entre els set cursets: l’equivalent a un trimestre universitari, però al llarg d’onze anys.


La majoria de carrers de Lleida, limitats a 30 km/h a partir de divendres\nActualitzada 27/10/2020 a les 16:58\nDurant un mes hi haurà un període informatiu i es començarà a sancionar a partir del 30 de novembre\n© L'acte de presentació de la implantació de les noves zones 30.\nLleida serà a partir d’aquest cap de setmana 'Ciutat 30'. I és que la Paeria ha anunciat que implantació de les zones on la circulació estarà limitada a 30 quilòmetres per hora serà el 30 d’octubre, una mesura que aplega el 87% de les vies de la ciutat.\nEn quedaran excloses les vies principals, com el Passeig de Ronda, la rambla d’Aragó o les avingudes de Blondel i Prat de la Riba, entre altres, amb limitació a una velocitat superior, generalment de 50 km/h.\nEl paer en cap, Miquel Pueyo, amb els tinents d’alcalde Toni Postius i Sergi Talamonte, ha presentat la nova regulació i la campanya que l’acompanyarà per fer-ne la senyalització corresponent i la divulgació entre la ciutadania. L’alcalde ha explicat que el confinament va permetre posar en marxa algunes mesures i, davant l’experiència positiva, s’ha volgut donar un pas endavant amb l’aprovació al ple de juny de la mesura la modificació de la velocitat a la majoria de carrers, que no ha rebut cap al·legació. Això, ha dit, és significatiu perquè el projecte neix amb elevat consens.\nEl 30 d’octubre entra en vigor la normativa, però l’alcalde ha indicat que s’és conscient del període d’adaptació que requereix aquest canvi, pel que primer es desplegarà una campanya informativa a les xarxes socials i als mitjans de comunicació, per trametre quins han de ser els nous hàbits a l’hora de circular, i no es sancionarà fins a un mes més tard, a partir del 30 de novembre.\nEl canvi en la mobilitat de la ciutat és un dels grans objectius del govern d’entesa, segons ha defensat el tinent d’alcalde Sergi Talamonte, “perquè les experiències en altres llocs demostren que una velocitat més reduïda és bona per als usuaris i les usuàries en l’àmbit de la seguretat i per al medi ambient”.\nEl mosso que va abatre 4 terroristes a Cambrils: "Quan ja els tenia a sobre no vaig poder fer res més que obrir foc"\n4.Més de 220 multes i nou locals tancats a Lleida ciutat des del toc de queda\n7.La vacuna d'Oxford i AstraZeneca té una efectivitat del 70,4%\n8.Correus obre la inscripció per a 48 llocs de treball fix a Lleida\n10.El risc de rebrot baixa 21 punts al pla de Lleida i 65 al Pirineu\n1. Salut farà cribratges massius a Lleida ciutat i vuit municipis de la província\n2. El mosso que va abatre 4 terroristes a Cambrils: "Quan ja els tenia a sobre no vaig poder...\n3. Inicien els tràmits perquè Lleida guanyi 19 hectàrees que puguin acollir 382 habitatges i ...\n4. Agraïment al centre Nadal Meroles\n5. Neus Daura, una artista eclèctica\n6. Correus obre la inscripció per a 48 llocs de treball fix a Lleida\n7. Catalunya podria començar a vacunar contra la covid al gener\n8. Salut farà un cribratge poblacional a Agramunt per l'increment de casos\n9. La lleidatana Ares Lahoz fa història al ser la primera dona a guanyar un Estatal ...\n10. Detingut a Lleida per amenaçar veïns amb escopeta de balins


Unes obres tornen a omplir l’aire de pols\nVeïns i veïnes del barri de la Barceloneta del Prat de Llobregat han presentat a l'Ajuntament un escrit de queixa, acompanyat de més de 10 fulls de signatures, per les molèsties que els ocasiona des de fa mesos les obres de la primera fase de l'ARE Sud. La pols de les obres està provocant al·lèrgies i altres problemes respiratoris, i els inconvenients d’haver de tancar les finestres i l’acumulació de pols dins i fora de les cases.\nL'ICS cessa el gerent de l'hospital de Bellvitge\nL’Institut Català de la Salut (ICS) ha destituït el gerent de l’Hospital de Bellvitge, Alfredo García Díaz, que es farà efectiva el proper 9 de març. Segons l’ICS, la decisió s’ha pres per “motius de reorganització i gestió”.\nMarxa a Bellvitge en defensa de la sanitat pública\nDissabte 15 de novembre al matí, unes dues centes persones han assistit a la marxa des de la plaça de la Vila fins a l’Hospital de Bellvitge, convocada per la Plataforma d'Usuaris Pratencs en defensa de la Sanitat Públic en coordinació amb grups d’altres pobles.


Com triar un bressol segur | Faros HSJBCN\nL'habitació d’un nadó, així com el bressol o el llit que posteriorment farà servir, han de ser espais segurs. El seu bressol primer, i l’habitació un cop l’infant es comenci a moure, són els seus primers límits d'exploració. Si tenim present que la major part del temps que estigui en aquest espai ho farà sense la supervisió directa d’un adult, és recomanable que aquest entorn estigui tan lliure de riscos i perills com sigui possible.\nVerificar la seguretat dels mobles del nadó\nÉs convenient comprovar que tots els mobles que es troben a l’habitació del nadó compleixen amb els requisits de seguretat vigents, apropiats per a l'edat de l’infant. Això és especialment important quan s'estan utilitzant mobles que han estat adquirits amb anterioritat o bé els hem heretat. Bressols antics, per exemple, poden tenir un aspecte bonic, però la separació entre els llistons rares vegades s'ajusta a la norma actual de 6,5 cm o menys, que està destinat a fer impossible que el cap d'un nadó pugui quedar atrapat. A més, l'acabat pot incloure velles capes de pintura amb components tòxics com el plom.\nSón recomanables els mobles nous que porten el segell de certificació de seguretat de productes juvenils de l’Associació de Fabricants. També cal vigilar amb els teixits i la roba de llit, cortines etc., que han d’estar tractats amb un retardant de flama.\nCom triar un bressol segur?\nL'espai entre els barrots de les baranes ha de ser de màxim 6,5 cm.\nEl matalàs ha de ser ferm i no ha d'enfonsar-se sota el pes del nadó. Ha de quedar ben ajustat, sense deixar espai amb les parets del bressol.\nLa part superior de la barana del bressol ha d'estar com a mínim a 66 cm de la part superior del matalàs. Aquesta alçada ha de ser modificable per, a mesura que el nen creixi, poder baixar el matalàs.\nEls capçals i els estreps han de ser sòlids, sense incisions decoratives o sortints a les cantonades que els puguin causar lesions o enganxar-los la roba.\nNo utilitzeu bressols amb baranes de caiguda. No són segures.\nEliminar protectors de bressol (o coixinets). Pot semblar que ajuden a protegir els nadons de corrents d'aire i cops, però no hi ha evidència que aquesta mena de coixins protectors previnguin lesions greus, i en canvi representen un risc d'asfíxia, estrangulament, o la possibilitat de quedar atrapats. A més, els nadons més grans poden utilitzar-los per escalar el bressol.\nÉs convenient mantenir les joguines grans i animals de peluix fora del bressol, ja que el nadó pot utilitzar-los per enfilar-s’hi. Coixins, edredons voluminosos i mantes tampoc haurien de tenir lloc en un bressol, ja que un bebè pot ofegar-se amb ells.\nSitueu el bressol lluny de finestres, on la llum solar directa i les corrents d'aire poden fer que el seu nadó estigui molest. En un bressol també pot arribar a fer-hi massa calor si es col·loca massa a prop d'un radiador. També cal assegurar-se que no hi ha cordes de persianes o cortines a la vora per prevenir que el nadó s’ho emboliqui al voltant del coll.\nQuan el nen ja és prou alt per començar a dormir en un llit, es pot començar amb un matalàs a terra, per evitar possibles caigudes.


www.CREUANT.cat: De la xarxa a la rauxa\nLes colles conformades per Internet esdevenen el principal atractiu de la cloenda de la temporada 2010\nEl concurs de 'colles 2.0' va ser ahir un dels principals atractius de l'acte de lliurament dels trofeus de la temporada esportiva del 2010 que va tenir lloc a Valls (Alt Camp).\nA la plaça del Blat de Valls s'hi van congregar desenes de persones per presenciar un acte lúdic organitzat a partir de les eines d'Internet. "El concurs va ser un èxit, els dansaires s'ho van passar genial i tota la gent de la plaça va aplaudir la idea", ha afirmat a CREUANT Edgar Quílez, promotor de la iniciativa.\nA partir de la inscripció individual, l'organització va conformar les colles i els seus components van haver de comunicar-se abans de la cita, exclusivament a través d'eines 2.0, per decidir el nom del conjunt, un 'crit de guerra' i el vestuari.\nMare Nostrum rep els trofeus de tetracampiona\nLa vetllada d'ahir, organitzada per la Unió Anelles de la Flama de Valls per decisió de la Unió de Colles Sardanistes (UCS), va ser un punt de reunió de la sardana esportiva.\nLa colla barcelonina Mare Nostrum ha hagut d'esperar uns mesos abans de rebre finalment els trofeus que acrediten que és la guanyadora de totes les modalitats del Campionat de Colles Sardanistes del 2010: lluïment, punts lliures, revesses per colla i millor colla completa.\n[Fotos cedides per Maria Gils]


23 de setembre de 2019 - Balaguer Televisió\nDaily Archives: 23 de setembre de 2019\nJosep Vallverdú publicarà aquest hivern el seu nou llibre ‘Pa de Forment’\nL’escriptor Josep Vallverdú (Lleida 1923), pare del famós ‘Rovelló’ (La Galera), assegura que s’ha convertit en un “clàssic intocable i perenne” 50 anys després de la seva publicació. En una entrevista concedida a l’ACN, Vallverdú considera que les aventures d’aquest...\nVallfogona de Balaguer aplega 125 jugadors durant la 27a edició de l’Open d’Escacs\nEl pavelló Meritxell Serret ha estat aquest diumenge l’escenari de la 27a edició de l’Open d’Escacs de Vallfogona de Balaguer. Aquesta competició internacional ha comptat amb la participació d’un total de 125 jugadors i jugadores d’alt nivell. El guanyador va...\nInscripcions obertes per les aules formatives del Consell Comarcal de la Noguera\nLes aules de formació de la Noguera començaran un any més la primera setmana d’octubre amb les novetats de les incorporacions dels municipis d’Albesa i Artesa de Segre que s’afegeixen a les 6 municipis on es realitzaven el curs passat...\nAL DIA PONENT 23/09/2019\nEl Consell Comarcal de la Noguera i l’Ajuntament de Balaguer denunciaran l’arrencada de pancartes\nEl President del Consell Comarcal de la Noguera, Miquel Plensa, i el Paer en Cap de Balaguer, Jordi Ignasi Vidal han comparegut aquest dilluns al matí davant dels mitjans de comunicació per manifestar conjuntament el rebuig als actes vandàlics que...\nEls Mossos d’Esquadra denuncien penalment tres conductors a Ponent per circular a una velocitat penalment punible\nAgents de la Policia de la Generalitat-Mossos d’Esquadra han denunciat penalment aquest cap de setmana tres conductors per un delicte contra la seguretat viària per circular a una velocitat penalment punible. El primer fet va passar dissabte, a les 12:34...\nArrenca la temporada d’hivern a la piscina coberta de Balaguer\nAquest dilluns ha arrencat la nova temporada d’hivern a la piscina coberta de Balaguer després d’una setmana de demora en les obres de substitució de les peces de policarbonat de la coberta telescòpica de les instal·lacions. L’actuació a la piscina...\nAssumpció Mateu presenta “Poiesis” a la Fundació Marguerida de Montferrato\nLa Fundació Marguerida de Montferrato de Balaguer acull des del passat divendres l’exposició Poiesis de l’artista gironina Assumpció Mateu. Poiesis és un terme que significa creació, tot allò que et mou a crear. Precisament la mostra és un recull d’obres...\n“El vermut et porta la moda”, un èxit en la seva primera edició\nL’Associació de Comerciants de Balaguer ha celebrat aquest diumenge la primera edició del “Vermut et porta la moda”. Es tracta d’un nou projecte per dinamitzar el comerç local amb una vermutada oberta a tota la ciutadania i activitats com una...\nUns vàndals destrossen dues pancartes a Balaguer\nAquest dissabte a la nit uns vàndals van destrossar dos cartells a favor de la llibertat d’expressió i en suport de l’alliberament dels presos polítics i del exiliats a Balaguer. Un d’ells amb el lema “No callarem” es trobava situat en...


La necessitat de l’infern* » Temps de Franja\nLa necessitat de l’infern*\nEscrit per carles teres al 14 de gener de 2022 . Publicat a L'esmolet\nM’he criat en una família creient, de les de l’època dels capellans obrers, quan s’intentava fer realitat el missatge igualitari i pacifista de Jesucrist. Malauradament per mi, malgrat els bons exemples que vaig veure al meu entorn, va arribar un dia en què vaig haver d’admetre la meua incapacitat per creure en el més enllà, en la transcendència, en la resurrecció dels morts. Així doncs, he fet vida d’agnòstic, sense perdre el respecte per la doctrina que vaig viure a casa —que poc o gens tenia a veure amb la jerarquia catòlica. Vaig a missa en dates assenyalades (festes del poble, alguna celebració) que rarament superen el parell o tres anuals, i m’incomoda que els assistents no atenguin el sermó del capellà. Per què hi van, a missa, si se’ls en fot la cerimònia? Considero més ofensiva aquesta assistència que no pas l’absència.\nUna de les coses que no m’empassava de la doctrina catòlica era l’existència de l’infern. No podia creure’m que, si existia un déu bo, no fos tolerant amb les seues criatures. Però a mida que m’he anat fent vell més clara he tingut la necessitat que existeixi un infern ben roent. Els elegits per davallar-hi no serien els pecadors clàssics, sinó els que es deixen governar per la seua voracitat, que no en tenen mai prou, que no els importa mentir, manipular, explotar, arrasar, enganyar, corrompre, només per acumular més i més riquesa, riquesa que no podrien acabar-se ni que visquessin mil anys. Em costa creure que l’únic “càstig” que tinguin sigui el de la mort. I encara gràcies que són mortals… Espero que no trobin la manera d’atènyer la immortalitat amb els seus guanys espuris, perquè serien capaços de qualsevol cosa. Riu-te’n tu del comte Dràcula!\nObituari. Aquest matí, amb el butlletí de Núvol, ens hem assabentat de la notícia de la mort d’en Néstor Macià i Fontanilles, ‘Néstor’, l’autor del magnífic Bernat Corremón al Matarranya. Recordo la impressió que em va fer descobrir, en una llibreria d’a prop del taller d’esmolet del carrer Sant Cristòfor, un àlbum de còmic on eixien moltes de les viles de la comarca. Em vaig quedar d’una peça. Naturalment vaig comprar-lo sense pensar-m’hi gens.\nLa Celidònia de Proust\nAra ja fa un temps, per algun estrany motiu que a camins s’apodera de jo, vaig parar atenció a la manera com se feien los exàmens per a elaborar l’informe PISA, que vol dir programa per a l’avaluació internacional d’estudiants, per si algú quedava sense saber-ho.\nPresentació a Tortosa d’una antologia desideriana\nEl dimecres dia 22 de juliol s’ha presentat a Tortosa Camins trescats. Trenta poemes imprescindibles de Desideri Lombarte, editat a Tortosa a l’abril del 2020 per Publicacions de la Universitat Rovira i Virgili com a número 5 de la Col·lecció Campus Terres de l’Ebre. El Campus Terres de l’Ebre i Òmnium Cultural a les Terres de l’Ebre n’han promogut l’edició, són dues institucions culturals de les Terres de l’Ebre, un territori que, com tothom sap, se situa, si fa no fa, a tota la conca de l’Ebre al sud de Mequinensa, amb el seu límit ponentí a la partida dels Camarons de la Ginebrosa dellà Guadallop, per terres aragoneses, catalanes i valencianes.


altres | Bloc d'Adam Deosdad\nManual de la manipulació (Noam Chomsky)\nNormalment articles similars simplement els twittejo però aquest m’ha semblat genial. Si els analitzeu els podeu aplicar perfectament a qualsevol problema polític i social. Proveu-ho\nL’element primordial del control social és l’estratègia de la distracció, que consisteix a desviar l’atenció del públic dels problemes importants i dels canvis decidits per les elits polítiques i econòmiques, mitjançant la tècnica del diluvi o inundació de contínues distraccions i d’informacions insignificants. L’estratègia de la distracció és igualment indispensable per a impedir que el public s’interessi pels coneixements essencials de la ciència, l’economia, la psicologia, la neurobiologia i la cibernètica. “Mantenir distreta l’atenció del públic, allunyar-la dels veritables problemes socials, captivar-la amb temes sense importància real. Mantenir al públic ocupat, ocupat, ocupat, sense temps per pensar.\nPublicat dins de altres, Política